ইউক্রেনে যুদ্ধ বন্ধ চাইছে রাশিয়াই! সিদ্ধান্ত আমেরিকার সঙ্গে বৈঠকে?

ওয়েব ডেস্ক: ইউক্রেনে যুদ্ধ বন্ধে কাজ শুরু করবার সিদ্ধান্ত হল আমেরিকা (US) ও রাশিয়ার (Russia) প্রতিনিধিদের বৈঠকে (Meeting)। এর জন্য উচ্চ পর্যায়ের টিম গঠন করা হবে। মঙ্গলবার সৌদি আরবে ওই বৈঠক হয়। একইসঙ্গে এই পদক্ষেপ ডোনাল্ড ট্রাম্পের বিদেশ নীতির বার্তা দিল। আমেরিকার এক কূটনীতিক এই দাবি করেছেন। তবে ইউক্রেনের (Ukraine) প্রেসিডেন্ট ভ্লদিমির জেলেনস্কি জানিয়ে দিয়েছিলেন তাদের বাদ দিয়ে আলোচনা হলে তা মানা হবে না। এদিনের বৈঠকে ছিল না ইউক্রেন। ফলে জটিলতা থেকেই গেল। তবে রাশিয়া ইউক্রেনে আক্রমণ করে। ফলে রাশিয়া সুর নরম করলে শান্তি প্রক্রিয়া এগিযে যাবে তা নিশ্চিত। ফলে তিন বছর ধরে টানা রক্তক্ষয়ী যুদ্ধের পর অবশেষে শান্তির উদ্যোগ।

ডোনাল্ড ট্রাম্প আমেরিকার প্রেসিডেন্ট নির্বাচনে প্রার্থী হয়েই ঘোষণা করেছিলেন, তিনি ক্ষমতায় এলে ২৪ ঘণ্টার মধ্যে রাশিয়া ইউক্রেন যুদ্ধে বন্ধ করে দেবেন। তবে সেই প্রতিশ্রুতি পূরণ না হলেও তিনি শান্তি প্রক্রিয়ার উদ্যোগ নিয়েছেন। এদিকে ভ্লাদিমির পুতিনের পক্ষ থেকেও জানানো হয়েছে প্রয়োজনে ইউক্রেনের প্রেসিডেন্টের সঙ্গে কথা বলবেন পুতিন।